**Úrad podpredsedu vlády**

**pre investície a informatizáciu SR**

**Postup pripojenia OVM do IS CSRÚ v roli konzumenta údajov**

**História zmien:**

|  |  |  |  |
| --- | --- | --- | --- |
| **Verzia** | **Dátum vydania** | **Popis zmien oproti predošlej verzii** | **Autor zmeny** |
| 1.0 | 20.02.2019 | Iniciačná verzia dokumentu Postup pripojenia OVM do IS CSRÚ | tímy CSRÚ |
|  |  |  |  |
|  |  |  |  |
|  |  |  |  |

**Tabuľka skratiek a pojmov:**

| **Skratka** | **Popis** |
| --- | --- |
| DIZ | Dohoda o integračnom zámere. Uzatvára sa medzi Správcom IS CSRÚ a Konzumentom. Špecifikuje najmä poskytované služby a objekty evidencie, ku ktorým OVM na základe tejto dohody pristupuje. |
| DoPU | Dohoda o poskytovaní údajov. Uzatvára sa medzi Konzumentom a Poskytovateľom údajov. Účelom dohody je určenie rozsahu a formy elektronického poskytovania údajov, využitím integrácie službami IS CSRÚ. |
| IM | Integračný manuál. Účelom integračného manuálu IS CSRÚ je opísať služby IS CSRÚ a definovať spôsob ich volania. Predstavuje vstup pre Konzumenta pre prípravu DIZ a následnú realizáciu integrácie. |
| IS CSRÚ | Informačný systém Centrálna správa referenčných údajov. |
| IS OVM | Informačný systém Orgánu verejnej moci. |
| Konzument | OVM, ktorý pomocou služieb IS CSRÚ pristupuje k údajom objektu evidencie, referenčným údajom iných OVM, alebo základným číselníkom. |
| MPIaIU | Modul procesnej integrácie a integrácie údajov, definovaný v § 10 odsek 11 písm. d) zákona č.305/2013 Z.z. |
| NFP | Nenávratný finančný príspevok. |
| OE | Objekt evidencie, súbor údajov o subjekte evidencie, ktorým je spravidla entita reálneho sveta (napríklad fyzická osoba, daňový subjekt a pod.) |
| OVM | Orgán verejnej moci. Orgán moci zákonodarnej, výkonnej alebo súdnej, ktorý rozhoduje o právach a povinnostiach iných osôb a tieto rozhodnutia sú štátnou mocou vynútiteľné, či môže štát do týchto práv a povinností zasahovať. |
| SLA | Service level agreement (Dohoda o úrovni poskytovaných služieb). Dohoda o úrovni poskytovaných služieb IS CSRÚ (SLA kontrakt) špecifikuje garantovanú úroveň služiebIS CSRÚ a postup v prípade výpadkov, či iných problémov. |
| Správca IS CSRÚ | Správcom IS CSRÚ, realizujúceho služby Modulu procesnej integrácie a integrácie údajov, je podľa § 10 odsek 11 písm. d) zákona č.305/2013 Z.z. Úrad podpredsedu vlády.Kontaktné údaje na Správcu IS CSRÚ:viď. link na web stránku:<http://www.informatizacia.sk/referencne-udaje/22787s> |
| UPVII | Úrad podpredsedu vlády pre investície a informatizáciu SR. |
| VS | Verejná správa. |

Obsah

[1 Úvod 4](#_Toc1726621)

[2 IS CSRÚ – popis služieb a organizačný pohľad 5](#_Toc1726622)

[2.1 Poskytovanie služieb IS CSRÚ 5](#_Toc1726623)

[2.2 Popis organizačnej štruktúry z pohľadu rolí a zodpovedností jednotlivých aktérov 6](#_Toc1726624)

[3 Postup pripojenia sa OVM na IS CSRÚ 9](#_Toc1726625)

[3.1 Príprava DIZ v súčinnosti UPVII a OVM - iniciuje UPVII 9](#_Toc1726626)

[3.2 Príprava DoPU medzi OVM a daných poskytovateľov údajov - iniciuje OVM 10](#_Toc1726627)

[3.3 Výstupy špecifikácie pripojenia podľa DIZ - iniciuje UPVII 10](#_Toc1726628)

[3.4 Finalizácia a podpísanie DIZ 11](#_Toc1726629)

[3.5 Nastavenie infraštruktúrnych parametrov na strane OVM podľa podkladov z IS CSRÚ 11](#_Toc1726630)

[3.6 Overenie konektivity OVM na TEST a PROD prostredia IS CSRÚ 11](#_Toc1726631)

[3.7 Finalizácia a schválenie Testovacích scenárov 12](#_Toc1726632)

[3.8 Realizácia integračných testov - UAT 12](#_Toc1726633)

[3.9 Zdokladovanie podpísanej DoPU (medzi OVM a poskytovateľom údajov) pre UPVII 12](#_Toc1726634)

[3.10 Príprava a sprocesovanie SLA v súčinnosti UPVII a OVM - iniciuje UPVII 12](#_Toc1726635)

[3.11 Nábeh integrácie do produkčnej prevádzky 13](#_Toc1726636)

[4 Prílohy k Postupu pripojenia OVM do IS CSRÚ 14](#_Toc1726637)

[4.1 Integračný manuál IS CSRÚ 14](#_Toc1726638)

[4.2 Zoznam Objektov evidencie dostupných cez IS CSRÚ a výhľad pripájania nových poskytovateľov v období 2019-2021 14](#_Toc1726639)

# Úvod

Cieľom tohto materiálu je poskytnúť OVM bližšie informácie o postupe, ktorým sa realizuje integrácia IS OVM na
služby IS CSRÚ.

Tento materiál je určený OVM, ktoré sú v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) povinné alebo oprávnené používať spoločný modul - Modul procesnej integrácie a integrácie údajov (MPIaIU), konkrétne jeho časť Dátová integrácia podľa § 10 odsek 11 písm. d) zákona o eGovernmente, ktorej služby a funkčnosť sú zabezpečované informačným systémom IS CSRÚ.

**Povinnosť**, **oprávnenosť** a spôsob použitia IS CSRÚ je upravená súvisiacimi ustanoveniami zákona o eGovernmente:

* **povinnosť** OVM implementovať princíp referencovania a zabezpečiť realizáciu princípu „jeden krát a dosť“ pre oblasť údajov základných číselníkov a referenčných registrov,
* **oprávnenosť** OVM pri výkone verejnej moci elektronicky realizovať elektronickú výmenu údajov v rámci VS formou integrácie na služby IS CSRÚ.

Bližšie informácie sú uvedené v kap. 2.1 Poskytovanie služieb IS CSRÚ.

# IS CSRÚ – popis služieb a organizačný pohľad

## Poskytovanie služieb IS CSRÚ

Poskytovanie služieb IS CSRÚ sa riadi predovšetkým ***zákonom č. 305/2013 Z. z. a zákonom č.275/2006 Z. z.*** (zákon
o e-Governmente a zákon o informačných systémoch verejnej správy), ako aj a inými osobitnými predpismi.
Zákon o eGovernmente vymedzuje rolu a spôsob aktualizácie ***Zoznamu referenčných registrov***. ***Dohody o poskytovaní údajov*** sú potrebné v prípade, keď prístup k údajom OVM v roli ***správcu registra OE***  je upravený osobitnými predpismi.

***IS CSRÚ*** poskytuje služby, ktoré implementujú funkcionalitu **Modulu procesnej integrácie a integrácie údajov (MPIaIU)** v zmysle ***§10 odseku 11 písmena d) zákona č. 305/2013 Z. z..***  Tieto služby pristupujú k údajom/objektom evidencie (ďalej len „OE“) obsahujúce údaje zo ***základných číselníkov***, z ***referenčných registrov*** alebo z iných než referenčných registrov. ***Služby IS CSRÚ*** sú dostupné pre OVM v roli ***konzument*** alebo v roli ***poskytovateľ*** prostredníctvom rozhrania definovaného v ***modeli služieb IS CSRÚ***. ***Správcom IS CSRÚ*** je UPVII (podľa §10 odseku 11 písmena d) zákona č. 305/2013 Z. z.). Rozhranie ***administrácia IS CSRÚ*** slúži ***správcovi IS CSRÚ*** na monitorovanie prevádzky, registráciu nových ***konzumentov*** a registráciu ***poskytovateľov***.

***Orgán verejnej moci*** vystupuje v roli ***poskytovateľ,*** ak sprístupňuje pomocou ***IS CSRÚ*** **OE zo základných číselníkov,
z referenčných registrov alebo z iných než referenčných registrov**. ***Orgán verejnej moci*** vystupuje v roli ***konzument,*** ak za účelom stotožňovania alebo referencovania pristupuje k **OE zo základných číselníkov, z referenčných registrov alebo z iných než referenčných registrov.**

Poskytovanie ***služieb IS CSRÚ*** pre ***konzumentov*** je podmienené podpísaním ***DIZ IS CSRÚ – konzument*** medzi ***správcom IS CSRÚ*** a ***konzumentom***. DIZ pripravuje ***konzument*** v spolupráci so ***správcom IS CSRÚ*** s použitím ***IM CSRÚ*** a vzorovej ***SLA CSRÚ***. V prípade, keď ***konzument*** požaduje prístup k údajom poskytovateľa, na sprístupnenie ktorých sa viažu ***osobitné predpisy***, ***konzument*** predloží ***správcovi IS CSRÚ*** ***Dohodu o poskytnutí údajov***, ktorú uzatvoril s ***poskytovateľom***.

Pridanie nových ***poskytovateľov*** vyžaduje podpísanie ***DIZ Poskytovateľ – IS CSRÚ*** medzi ***poskytovateľom*** a***správcom IS CSRÚ***. DIZ pripravuje ***správca IS CSRÚ*** na základe ***IM poskytovateľa*** a taktiež je akceptovaná ***SLA poskytovateľa***.

**Popis služieb IS CSRÚ:**

|  |  |
| --- | --- |
| **Služba** | **Popis** |
| **Poskytovanie konsolidovaných údajov o subjekte** | Konzument bude mať k dispozícii údaje obsiahnuté v IS CSRÚ. Bude ich môcť prezerať alebo získať. Na základe výberu údajov skúmaného subjektu evidencie (FO/PO) poskytne služba vybrané dáta alternatívne vo forme výstupu na portáli (zobrazenie) alebo zaslaním do elektronickej schránky subjektu. |
| **Zápis údajov do IS CSRÚ** | Služba poskytne subjektu – inštitúcii verejnej správy, zápis jej referenčných údajov do IS CSRÚ za účelom ich vzájomnej synchronizácie a odstránenia ich nekonzistencie, vrátane zmeny a vymazania údajov. |
| **Poskytnutie údajov z IS CSRÚ na synchronizáciu** | Inštitúcia verejnej správy získa z IS CSRÚ elektronický výstup vo forme požadovaných konsolidovaných referenčných údajov na overenie súladu referenčných údajov evidovaných vo svojom ISVS s referenčnými údajmi v referenčných registroch. |
| **Poskytnutie výpisu o kontrole kvality referencovaných údajov voči referenčným údajom IS CSRÚ** | Inštitúcia verejnej správy získa z IS CSRÚ elektronický výstup vo forme výpisu o kontrole kvality referencovaných údajov stotžňovaných voči referenčným údajom v referenčných registroch podľa definovaných pravidiel, a to výpis stotožnených referenčných údajov a výpis nesúladov s uvedením chybového kódu a označením dôvodu nesúladu, vrátane duplicít. |
| **Asistované poskytnutie výpisu o kontrole kvality referencovaných údajov voči referenčným údajom IS CSRÚ** | Inštitúcia verejnej správy získa z IS CSRÚ elektronický výstup vo forme výpisu o kontrole kvality referencovaných údajov stotožňovaných voči referenčným údajom v referenčných registroch podľa definovaných pravidiel, a to výpis stotožnených referenčných údajov a výpis nesúladov s uvedením chybového kódu a označením dôvodu nesúladu, vrátane duplicít v režime asistovaného potvrdzovania navrhnutého stotožnenia. |
| **Notifikácia o zmene údajov** | Konzument údajov CSRÚ bude notifikovaný o zmene referenčných údajov. |

Detailný popis jednotlivých vyššie uvedených služieb sa nachádza v **Integračnom manuáli poskytovaných služieb IS CSRÚ** zverejnenom na http://www.informatizacia.sk/metodicke-postupy/22980s

## Popis organizačnej štruktúry z pohľadu rolí a zodpovedností jednotlivých aktérov

Na obrázku č.1 je organizačný pohľad na zabezpečenie prevádzky a rozvoja IS CSRÚ s vymedzením časti Prevádzky a časti Gestora IS CSRÚ. Táto kapitola ďalej poskytuje  bližší popis organizačnej štruktúry z pohľadu rolí a zodpovedností jednotlivých aktérov.

Obrázok 1 Organizačný pohľad na zabezpečenie prevádzky a rozvoja IS CSRÚ



Obrázok 2 Detailný popis organizačnej štruktúry s pohľadu rolí a zodpovedností jednotlivých aktérov

|  |  |  |  |
| --- | --- | --- | --- |
|  | **Rola** | **Popis** | **Zodpovednosť** |
| 1 | **Správca IS CSRU** (manažér projektu / garant IS) | * komunikuje s OVM, ktoré majú záujem o integráciu sa na služby IS CSRÚ
* posudzuje a schvaľuje požiadavky OVM na integráciu
* na vrcholovej úrovni monitoruje prevádzku systému a vyhodnocuje incidenty
* nastavuje a riadi proces change management
* iniciuje alebo posudzuje požiadavky na zmenové konania a štúdie realizovateľnosti v súvislosti s pripájaním nových poskytovateľov
* preberá a akceptuje dodávky a schvaľuje nasadzovanie zmien do produkčnej prevádzky
* zastrešuje komunikáciu s dodávateľom IS
* definuje zadanie pre Integračného administrátora-projektového manažéra implementácie IS CSRÚ
 | Zodpovednosť za udržateľnosť konceptu IS CSRÚ, celkový rozvoj a prevádzku IS CSRÚ |
| 2 | **Integračný administrátor** / **projektový manažér** | * administruje tvorbu Dohôd o integračných zámeroch (DIZ) alebo iných dohôd s OVM formálne upravujúcich výmenu dát, ich podmienky a proces vytvárania integračného rozhrania
* verifikuje spolu s poskytovateľom údajov oprávnenia pre konzumenta
* vytvára zadanie pre nastavenie riadiacich údajov
* administruje tvorbu Dohôd o SLA alebo iných dohôd s OVM formálne upravujúcich proces nasadenia integračných rozhraní do produkcie a parametre kvality výmenu dát
* vyhodnocuje výsledok integračných testov vo vzťahu k DIZ
* realizuje operatívnu komunikáciu s poskytovateľmi a konzumentmi údajov
* komunikuje s dodávateľom IS
* riadi projekt alebo rozsiahlejšie zmenové konanie majúce charakter projektu v zmysle štandardov projektového riadenia
* eskaluje riziká dodávky smerom k Správcovi IS CSRÚ a Produktovému manažérovi
 | Zodpovednosť za formálnu implementáciu integračných rozhraní a projekt. riadenie vybraných rozvojových aktivít IS CSRÚ |
| 3 | **Vedúci prevádzky** | * Dohľad nad organizačným zabezpečením prevádzky a aplikačnej podpory na strane DataCentra MF
* Komunikácia s:

 - Supervízor údajov IS CSRÚ - Systémový administrátor IS CSRÚ - Prevádzková podpora IS CSRÚ | Zodpovednosť za prevádzku IS CSRÚ |
| 4 | **Dátový architekt a metodik pre referenčné údaje** | * iniciuje a pripomienkuje legislatívu súvisiacu s IS CSRÚ
* v zmysle legislatívy metodicky usmerňuje správcov referenčných registrov a konzumentov
* identifikuje referenčné údaje a referenčné registre, zodpovedá za aktualizáciu a zverejňovanie plánu ich vyhlásenia
* komunikuje so správcom referenčného registra pri vyhlasovaní údajov za referenčné a pri riešení incidentov s integritou údajov
* zabezpečuje výkon vyhlasovania referenčných údajov a registrov v zmysle legislatívy
* realizuje operatívnu komunikáciu s architektonickou kanceláriou
 | Zodpovednosť za referenčné údaje (plán a ich vyhlasovanie, ...) |
| 5 | **Produktový manažér** | * spolu so Správcom IS CSRÚ posudzuje a schvaľuje požiadavky OVM na integráciu
* zastrešuje komunikáciu s architektonickou kanceláriou ÚPVII a OVM v oblasti koncepcie rozvoja IS CSRÚ
* iniciuje alebo posudzuje požiadavky na zmenové konania, štúdie realizovateľnosti, zámery a zmluvy v súvislosti s vývojom nových funkcionalít IS CSRÚ
* komunikuje s OVM, ktoré majú požiadavky na nové služby IS CSRÚ alebo na úpravu existujúcich služieb IS CSRÚ
* spravuje dokumentáciu k popisu služieb IS CSRÚ
 | Zodpovednosť za rozvoj IS CSRÚ a jeho služby |

# Postup pripojenia sa OVM na IS CSRÚ

1. **Iniciačnú požiadavku OVM na pripojenie na IS CSRÚ posiela OVM na Správcu IS CSRÚ formou e-mailu, ktorý by mal obsahovať základné informácie:**
* identifikácia OVM a IS OVM, ktorý má záujem integrovať sa na IS CSRÚ,
* zámer OVM a dôvod integrácie,
* oblasť údajov/OE (príloha č.2) ktoré má OVM záujem konzumovať,
* rámcovo plánovaný termín nasadenia integrácie do produkčnej prevádzky,
* základné informácie o kontaktnej osobe za OVM (e-mail, telefón).

Pozn.: Kontaktné údaje na Správcu IS CSRÚ sú zverejnené na http://www.informatizacia.sk/referencne-udaje/22787s

1. **Posúdenie požiadavky OVM na UPVII**
2. **Schválenie požiadavky OVM na UPVII**
3. **OVM - proces integrácie na služby IS CSRÚ:**

**Aktivity:**

1. Príprava DIZ v súčinnosti UPVII a OVM - iniciuje UPVII,
2. Príprava DoPU medzi OVM a daných poskytovateľov údajov - iniciuje OVM,
3. Výstupy špecifikácie pripojenia podľa DIZ - iniciuje UPVII,
4. Finalizácia a podpísanie DIZ,
5. Nastavenie infraštruktúrnych parametrov strany OVM podľa podkladov z IS CSRÚ,
6. Overenie konektivity OVM na TEST a PROD prostredia IS CSRÚ,
7. Finalizácia a schválenie Testovacích scenárov,
8. Realizácia integračných testov - UAT,
9. Zdokladovanie podpísanej DoPU (medzi OVM a poskytovateľom údajov) pre UPVII,
10. Príprava a sprocesovanie SLA v súčinnosti UPVII a OVM - iniciuje UPVII,
11. Nábeh integrácie do produkčnej prevádzky.

## Príprava DIZ v súčinnosti UPVII a OVM - iniciuje UPVII

Hlavnými vstupmi pre prípravu Dohody o integračnom zámere (DIZ) sú nasledovné dokumenty, ktoré Správca IS CSRÚ poskytne integrujúcemu sa OVM:

* Vzorová DIZ IS CSRÚ – Konzument,
* Integračný manuál IS CSRÚ.

Po oboznámení sa s uvedenými dokumentami, integrujúce sa OVM má možnosť požiadať Správcu IS CSRÚ o konzultáciu k upresneniu organizačných a technických aspektov integrácie OVM na služby IS CSRÚ.

Stručný návod na použitie podkladov:

| **Podklad** | **Spôsob použitia** |
| --- | --- |
| Vzorová DIZ IS CSRÚ - Konzument | Správca IS CSRÚ poskytne Konzumentovi vzorovú DIZ, ktorá bude podkladom pre finálnu DIZ IS CSRÚ s IS OVM. Kľúčové kapitoly DIZ:* Identifikácia subjektov integračného zámeru
* Zdôvodnenie a ciele integračného zámeru
* Rozsah integrácie a Štruktúra konzumovaných údajov (OE)
* Prípady použitia služieb
* Popis rolí a zodpovednosti
* Harmonogram integračného zámeru
* Špecifikácia objektov evidencie
 |
| Príloha č.1: Integračný manuál IS CSRÚ | Integračný manuál IS CSRÚ špecifikuje integrovanému OVM spôsob integrácie prostredníctvom webových služieb IS CSRÚ. |
| Príloha č.2: Špecifikácia objektov evidencie  | OVM v roli Konzumenta špecifikuje objekt evidencie, ku ktorému chce pristupovať, resp. vyplní: * názov údaju,
* legislatívny nárok alebo nárok stanovený osobitnou dohodou o poskytovaní údajov umožňujúci pristupovať k danému údaju,
* dátový typ (char, string a pod.),
* objekt evidencie / referenčný register / základný číselník Poskytovateľa, ku ktorého údaju bude Konzument pristupovať.

Správca IS CSRÚ využije tento vstup na konfiguráciu integrácie a jeho vyplnená verzia bude prílohou DIZ. |

## Príprava DoPU medzi OVM a daných poskytovateľov údajov - iniciuje OVM

Prostredníctvom DoPU OVM preukazuje nárok na konzumovanie údajov relevantného poskytovateľa.

Príprava a sprocesovanie DoPU je v kompetencii integrujúceho sa OVM. Správca IS CSRÚ je iba v roli zúčastnenej strany dohody. Bez zdokladovania podpísanej DoPU (podpísaný dokument alebo scan podpísaného dokumentu) zo strany OVM, Správca IS CSRÚ nedá pokyn na nasadenie predmetnej integrácie na produkčné prostredie CSRÚ.

Predmetom DoPU je súhlas poskytovateľa údajov poskytovať predmetné údaje pre integrujúce sa OVM, prostredníctvom služieb modulu MPIaIU službami IS CSRÚ.

## Výstupy špecifikácie pripojenia podľa DIZ - iniciuje UPVII

Výstupom analýzy a špecifikácie integrácie OVM na služby IS CSRÚ sú dva dokumenty, ktoré detailnejšie ako v DIZ popisujú spôsob a rozsah integrácie, biznis špecifiká požadované a implementované pre dané OVM, a detailná charakteristika a parametre prepojenia infraštruktúr OVM a IS CSRÚ:

1) Integračný technický návrh,

2) **Špecifikácia prepojenia infraštruktúry**.

Stručný návod na použitie podkladov:

| **Podklad** | **Spôsob použitia** |
| --- | --- |
| Integračný technický návrh | Dokument detailne popisuje fyzickú implementáciu využívaných web služieb IS CSRÚ, postupnosť a závislosti aktivít, popis a ukážka vstupných parametrov, forma výstupu služby, vzorové príklady volaní služieb pre dané OVM.  |
| Špecifikácia prepojenia infraštruktúry | Dokument zachytáva schému komponentov, ktoré sú predmetom vzájomného prepojenia, a parametre prostredí (verejné IP adresy, porty,...). Dokument slúži ako podklad k žiadosti na Govnet a gCloud o povolenie prepojenia infraštruktúry OVM a IS CSRÚ. Žiadosť iniciuje strana, ktorá vystavuje vlastné služby pre volanie druhou stranou. Štandardne budú volané služby CSRÚ, t.j. požiadavku na prepojenie procesuje strana Správcu IS CSRÚ. |

## Finalizácia a podpísanie DIZ

Aktivity:

1. OVM doplní návrh DIZ z bodu 3.1 a zašle Správcovi IS CSRÚ,
2. Správca IS CSRÚ zverifikuje doplnenú DIZ a zašle finálnu verziu OVM na podpis,
3. Po podpise DIZ OVM zašle podpísaný DIZ Správcovi IS CSRÚ, ktorý zabezpečí podpis stranou UPVII,
4. Po sprocesovaní podpísania DIZ zmluvnými stranami budú zahájené implementačné činnosti v kontexte schváleného harmonogramu.

## Nastavenie infraštruktúrnych parametrov na strane OVM podľa podkladov z IS CSRÚ

Systémový administrátor OVM nakonfiguruje prístupy k službám IS CSRÚ a k objektom evidencie na základe služieb a objektov evidencie špecifikovaných v DIZ a v dokumente Špecifikácia prepojenia infraštruktúry:

* Nastavenie konfiguračného nastavenia infraštruktúry OVM podľa Špecifikácia prepojenia infraštruktúry,
* Nastavenie technického používateľa (name/pwd) a endpointov služieb CSRÚ podľa XLS zaslaného integračným administrátorom CSRÚ zabezpečeným spôsobom (mailom zaheslovaný zoznam, SMS s heslom na poverenú osobu OVM). Nastavenia pre testovacie i produkčné prostredia OVM.

## Overenie konektivity OVM na TEST a PROD prostredia IS CSRÚ

Základný test správnosti prepojenia infraštruktúry OVM a IS CSRÚ pozostáva z nasledovných testov:

1. Test dostupnosti aplikačných služieb IS CSRÚ,
2. Test dostupnosti SFTP servera,
3. Test prenosu údajov z/na SFTP server,
4. Test dostupnosti používateľských portálov IS CSRÚ.

Detaily k tejto aktivite budú sprístupnené OVM po zahájení procesu integrácie na služby IS CSRÚ.

## Finalizácia a schválenie Testovacích scenárov

Správca IS CSRÚ na základe template spracuje prvotný návrh Testovacích scenárov integračných testov (Test Case), pre oblasť integrácií ktoré sú definované v DIZ. Predvyplnené budú testovacie prípady a testovacie dáta, podľa aktuálneho nastavenia testovacieho prostredia IS CSRÚ.

OVM zverifikuje rozsah testovaných prípadov a sfinalizuje Testovacie scenáre, upresní konkrétny termín realizácie UAT a menuje kontaktnú osobu OVM zodpovednú za realizáciu testovacích scenárov.

## Realizácia integračných testov - UAT

Poverení pracovníci OVM a UPVII poskytujú súčinnosť pri realizácii UAT v nasledujúcich oblastiach:

* Monitoring spracovávaných jobov a úloh na strane IS CSRÚ,
* Identifikácia a detekcia výnimočných stavov,
* Podpora pri sieťových nastaveniach,
* Riešenie technických incidentov rôzneho pôvodu.

Výstupom realizácie UAT sú nasledovné podpísané výstupné dokumenty:

1. Testovacie scenáre
* OVM dopíše priebeh a výsledok pre každý zrealizovaný testovaný prípad
* Podpisuje kompetentná osoba OVM ktorá zrealizovala Test case
1. Protokol o ukončení testovania
* Správca IS CSRÚ spracuje návrh protokolu podľa platného template
* Kompetentná osoba OVM sfinalizuje protokol za stranu OVM
* Protokol podpisujú kompetentné osoby UPVII a OVM

## Zdokladovanie podpísanej DoPU (medzi OVM a poskytovateľom údajov) pre UPVII

Po zdokladovaní podpísanej DoPU (podpísaný dokument alebo scan podpísaného dokumentu zaslaný mailom na Správcu IS CSRÚ) zo strany OVM, Správca IS CSRÚ dá pokyn na nasadenie predmetnej integrácie na produkčné prostredie IS CSRÚ.

## Príprava a sprocesovanie SLA v súčinnosti UPVII a OVM - iniciuje UPVII

Služby IS CSRÚ sú poskytované na základe akceptovanej Dohody o úrovni poskytovaných služieb (SLA kontrakt), ktorá špecifikuje pre jednotlivé služby:

* Plánovaná doba dostupnosti,
* Úroveň dostupnosti,
* Maximálna kumulatívna doba plánovaných odstávok za 1 mesiac / upgrade IS,
* Garantovaná doba odozvy (synchrónna časť / asynchrónna časť),
* Maximálny počet simultánnych pripojení,
* Doba obnovenia služby (RTO),
* Dohodnutá doba odberu služby/údajov.

Tieto veličiny nie je za bežných podmienok možné upravovať smerom k vyšším úrovniam, ak vyhovujú podmienkam stanoveným pre prevádzku informačných systémov verejnej správy v príslušných predpisoch.

SLA kontrakt ďalej špecifikuje kontaktné body pre technickú podporu, eskalačný mechanizmus v prípade incidentov, manažment zmien, proces riadenia incidentov, reklamácie, informácie o zabezpečení bezpečnosti a kontinuity služieb v prípade vážnych incidentov, ustanovenia o ochrane osobných údajov a reporting dodržiavania tejto dohody. Tieto oblasti SLA kontraktu je možné na základe požiadaviek Konzumenta mierne upraviť.

## Nábeh integrácie do produkčnej prevádzky

* IS CSRÚ nastaví riadiace údaje na produkčnom prostredí IS CSRÚ, a týmto sprístupní služby IS CSRÚ pre volanie z IS OVM,
* IS OVM nastaví riadiace údaje na produkčnom prostredí IS OVM, a týmto sprístupní volanie služieb IS CSRÚ
z IS OVM.

Výstupom je podpísaný dokument:

Protokol o nábehu do produkčnej prevádzky

* Správca IS CSRÚ spracuje návrh protokolu podľa platného template,
* Kompetentná osoba OVM sfinalizuje protokol za stranu OVM,
* Protokol podpisujú kompetentné osoby UPVII a OVM.

# Prílohy k Postupu pripojenia OVM do IS CSRÚ

## Integračný manuál IS CSRÚ

Účelom integračného manuálu IS CSRÚ je popis služieb IS CSRÚ a spôsobov integrácie pre využívanie týchto služieb. Predstavuje vstup pre Konzumenta pri integračnom procese.

Link:

<http://www.informatizacia.sk/metodicke-postupy/22980s>

## Zoznam Objektov evidencie dostupných cez IS CSRÚ a výhľad pripájania nových poskytovateľov v období 2019-2021

Dokument bude sprístupnený OVM na vyžiadanie.